Iskra-MAI-85
Iskra-MAI-85 (Искра-МАИ-85) ir Krievijas nanopavadonis. Tas orbītā palaists 2017. gada 14. jūlijā. Kosmisko aparātu izgatavoja Maskavas Aviācijas institūta studenti un jaunie speciālisti. Pavadonis ir CubeSat 3U formā ar masu aptuveni 4 kg. Iskra-MAI-85 uzdevums ir izmēģināt kosmosā universālu pavadoņu platformu. Derīgā krava tam ir modulis, kas ievāc datus par kosmiskās vides faktoru ietekmi uz karstumizturīgo pārklājumu ekspluatācijas izmaiņām.